একটাই উদ্দেশ্য, মানুষকে সত্য জানানো, সত্যের পক্ষে, অন্যায়ের বিরুদ্ধে ঐক্যবদ্ধ হতে গড়ঃরাধঃব করা, উদ্বুদ্ধ করা। কারণ, এমন অনেক মানুষ আছে যারা লেখা-পড়া জানেন না, পড়তে পারেন না। আমরা পত্রিকায় বহু লিখেছি কিন্তু পড়ার প্রতি অনেকের আগ্রহ কম থাকায় আমাদের বক্তব্য অনেকেই সুস্পষ্টরূপে জানতে পারছেন না। অনেকে অল্প একটু জেনেই বাকিটা বোঝার জন্য নামধারী আলেমদের কাছে দৌঁড়ে যান, আর আলেমরা নিজেদের অবস্থান ও ধর্মব্যবসাকে নিরাপদ রাখার জন্য আমাদের ব্যাপারে ভুল বুঝিয়ে দেন। আমরা অসংখ্য হ্যান্ডবিল দিয়েছি, অনেকে পড়েনই না। ইসলাম-বিদ্বেষী মিডিয়ার অপপ্রচারে যাদের মনোভাব আমাদের বিরুদ্ধে চলে গেছে তারা আমাদের হ্যান্ডবিল, বই ইত্যাদি প্রচার করতেও বাধা দেন, বলেন জঙ্গিদের হ্যান্ডবিল, কেউ ধরবেন না, ধরলে পুলিশে ধরবে। তারপরে মোল্লারা অপপ্রচার চালিয়েছে যে, এ হ্যান্ডবিল পড়লে তাদের ঈমান চলে যাবে। বিবিধ কারণে বহু সংখ্যক মানুষ আমাদের কোন হ্যান্ডবিলও পড়েন না, এমামুয্যামানের লেখা কোন বইই তারা পড়েন না। কিন্তু মানুষকে তো জানাইতে হবে আমাদের সম্পর্কে। তখন আমরা এই ভিজ্যুয়াল মিডিয়ার চিন্তা করলাম। এই যুগটি ইলেকট্রনিক মিডিয়ার। মানুষ এখন পড়ার থেকে শোনে বেশি। সেজন্য আমরা আমাদের এ সীমিত সম্পদ ও সামর্থ্য দিয়ে ঘরোয়াভাবে আমাদের বক্তব্যটাকে বোঝার মতো করে সংক্ষিপ্ত কিছু ডকুমেন্টারি আমরা নির্মাণ করেছি এবং বিভিন্ন জায়গায় আমরা প্রদর্শন করেছি যাতে মানুষ শোনে এবং বোঝে। এটাই উদ্দেশ্য যে, মানুষকে অধর্মের বিরুদ্ধে, অসত্যের বিরুদ্ধে, অন্যায়ের বিরুদ্ধে সত্য ও ন্যায়ের পক্ষে অনুপ্রাণিত করা। আর কোনো উদ্দেশ্য নাই।